b'\n_START_ARTICLE_\nType 90-II\n_START_SECTION_\nHistorie og utvikling\n_START_PARAGRAPH_\nI forhold til tidligere kinesiske stridsvogner er Type 90 forbedret b\xc3\xa5de med hensyn p\xc3\xa5 mobilitet, ildkraft og bepansring. Under en kontrakt underskrevet i mai 1990 skal Type 90 produseres i Pakistan, med noen endringer._NEWLINE_Type 90 ligner p\xc3\xa5 mange m\xc3\xa5ter p\xc3\xa5 forgjengeren Type 85-IIM, men har kraftigere motor og bepansring.\n_START_SECTION_\nTeknisk\n_START_PARAGRAPH_\nVognf\xc3\xb8reren sitter midt framme i skroget. Vognkommand\xc3\xb8ren sitter p\xc3\xa5 h\xc3\xb8yre side av t\xc3\xa5rnet og skytteren p\xc3\xa5 venstre side._NEWLINE_Pansringen er av sveiset st\xc3\xa5l med et lag komposittmaterialer p\xc3\xa5 fronten. I tillegg kan reaktivt panser monteres p\xc3\xa5 t\xc3\xa5rnets sider, front og framre del av taket._NEWLINE_Kanonen er en glattl\xc3\xb8pet 125 mm med automatlader. Den har 22 granater klar i en karusell for automatladeren. Totalt 39 granater kan bringes med. Kanonen er stabilisert i to akser._NEWLINE_Motoren er en britisk Perkins CV-12-1200 12-sylindret vannkj\xc3\xb8lt diesel, montert bak i skroget. Den driver en fransk ESM-500 hydromekanisk girkasse som gir vogna trinnl\xc3\xb8s styring._NEWLINE_Standardutstyr inkluderer vern mot ABC-v\xc3\xa5pen, ekstra beskyttelse mot n\xc3\xb8ytronstr\xc3\xa5ling, automatisk brannslukker, maling som reflekterer infrar\xc3\xb8dt og muligheten for \xc3\xa5 legge r\xc3\xb8ykteppe ved \xc3\xa5 bl\xc3\xa5se diesel inn i eksosen.'